කෙසේ වෙතත්, අමාත්‍යවරිය මේ දක්වා අදාල නිර්දේශය අනුමත කර නොමැති බැවින් වෛද්‍ය සභාවේ තීරණය බලාත්මක වීම පිළිබඳ ගැටලුකාරි තත්ත්වයක් පැන නැගී ඇති බව අප කළ විමසීමකදී රජයේ වෛද්‍ය නිලධාරින්ගේ සංගමය කියාසිටියා.ශ්‍රී ලංකා වෛද්‍ය සභාව සමඟ එළඹි බඳවා ගැනීමේ ප්‍රමිතීන් පිළිබඳ කොන්දේසි කඩ කිරීම හේතුවෙන් පැටි්‍රස් ලුමුම්බා හෙවත් රුසියානු මහජන මිත්‍රත්ව විශ්වවිද්‍යාලය, දෙවන මොස්කව් වෛද්‍ය ආයතනය, කුර්ක්ස් විශ්වවිද්‍යාලය සහ ට්වේර් රාජ්‍ය වෛද්‍ය විශ්වවිද්‍යාලය පිළිගත් විශ්වවිද්‍යාල ලැයිස්තුවෙන් ඉවත් කිරීමට ශ්‍රී ලංකා වෛද්‍ය සභාව තීරණය කර තිබුණා.වෛද්‍ය සභාව එළඹි තීරණය සම්බන්ධයෙන් වෛද්‍ය සභාවේ ලේඛකාධිකාරී වෛද්‍ය ආනන්ද හපුගොඩගෙන් අප විමසීමක් කළ අතර, ඔහු කියා සිටියේ විශේෂඥ මණ්ඩලයක් විසින් වසර 5කට වරක් සිදුකරන සමාලෝචනයකින් අනතුරුව මෙම තීරණය ගත් බවයි.